**NACRT**

Na temelju članka 36. Zakona o poljoprivredi („Narodne novine“ RH br. 118/18, 42/20, 127/20 i 52/21) i članka 2. Odluke o mjerama razvoja poljoprivredne proizvodnje Krapinsko-zagorske županije za razdoblje 2021.-2023. godine („Službeni glasnik Krapinsko-zagorske županije“ broj 53A/20) te članka 32. Statuta Krapinsko-zagorske županije („Službeni glasnik Krapinsko-zagorske županije“, br. 31/01., 5/06., 14/09., 11/13., 26/13., 13/18., 5/20, 10/21 i 15/21.- pročišćeni tekst), župan Krapinsko-zagorske županije donosi

**Pravilnik o I. izmjeni i dopuni**

**Pravilnika II. za provedbu mjera razvoja poljoprivredne proizvodnje Krapinsko-zagorske županije za razdoblje 2021.-2023. godine**

**Članak 1.**

U Pravilniku II. za provedbu mjera razvoja poljoprivredne proizvodnje Krapinsko-zagorske županije za razdoblje 2021.-2023. godine („Službeni glasnik Krapinsko-zagorske županije“ br. 3/21) (u daljnjem tekstu Pravilnik) u odjeljku II. Vrsta potpore, korisnici i uvjeti prihvatljivosti kod Mjere 3. Potpora za pripremu projektne dokumentacije, članak 19. stavak 2. mijenja se i glasi:

„Sredstva će se dodjeljivati za projektnu dokumentaciju izrađenu za projekte koji su prijavljeni na mjere iz Programa ruralnog razvoja Republike Hrvatske za razdoblje 2014. do 2020. godine, Programskog dokumenta za Republiku Hrvatsku za razdoblje 2021.-2027. godine i Nacionalnih programa u prosincu prethodne godine te nakon 01. siječnja tekuće godine“.

**Članak 2.**

U Pravilniku članak 20., stavak 3. mijenja se i glasi:

„Prihvatljive su aktivnosti koje su provedene u prosincu prethodne godine te nakon 01. siječnja tekuće godine.“

U istom članku stavak 5. mijenja se i glasi:

„Korisnik u trenutku podnošenja Zahtjeva za potporu treba dostaviti dokaz o prijavi na natječaj za dodjelu potpore kroz mjere iz Programa ruralnog razvoja Republike Hrvatske za razdoblje 2014. do 2020. godine i/ili Programskog dokumenta za Republiku Hrvatsku koji će se donijeti za razdoblje 2021.-2027. godine i/ili Nacionalnih programaiz prosinca prethodne godine te nakon 01. siječnja tekuće godine.“

**Članak 3.**

U Pravilniku, odjeljku VI. Povrat sredstava potpore, članak 28., stavak 1. mijenja se i glasi:

„Korisnik je dužan vratiti Županiji cjelokupan isplaćeni iznos dodijeljene potpore, uvećan za iznos zakonskih zateznih kamata koje se računaju od dana isplate potpore Korisniku, u slučajevima kada:

1. nije izvršio ni jednu prihvatljivu aktivnost utvrđenu Ugovorom;
2. ako se nije pridržavao preuzetih obveza iz Ugovora;
3. se kontrolom na terenu utvrdi da nisu provedene sve prihvatljive aktivnosti za koje je isplaćena potpora;
4. ne dostavi izvješće/dopunu izvješća o utrošku sredstava potpore u roku određenom Pravilnikom i Ugovorom;
5. se kontrolom na terenu utvrdi drugačije stanje od onog koje je bilo osnova za odobrenje sredstava“.

U istom članku stavak 2. mijenja se i glasi:

„U slučajevima iz st 1. ovog članka Pravilnika, župan donosi Odluku o obvezi povrata cjelokupnog isplaćenog iznosa dodijeljene potpore, te korisnik nema pravo na ostvarenje potpora temeljem važećih Pravilnika za provedbu mjera razvoja poljoprivredne proizvodnje u slijedećoj kalendarskoj godini.

U istom članku dodaje se stavak 3. koji glasi:

Korisnici koji su nakon sklopljenog Ugovora zatražili raskid Ugovora prije isteka Ugovora i namjenskog utroška sredstava, te izvršili povrat temeljem Odluke o obvezi povrata cjelokupnog isplaćenog iznosa dodijeljene potpore, zadržavaju pravo na ostvarenje potpore u slijedećoj kalendarskoj godini.

**Članak 4.**

Iza članka 28. dodaje se članak 28. a koji glasi:

„…(1) Korisnik je dužan vratiti Županiji proporcionalni iznos dodijeljene potpore uvećan za iznos zakonskih zateznih kamata koje se računaju od dana isplate potpore Korisniku, u slučajevima kada:

1. nije izvršio dio prihvatljivih aktivnosti utvrđenih Ugovorom;
2. se kontrolom na terenu utvrdi da nije proveden dio prihvatljivih aktivnosti za koje je isplaćena potpora;

(2) u slučajevima iz st. 1. ovog Pravilnika, župan donosi Odluku o obvezi povrata proporcionalnog iznosa dodijeljene potpore.

**Članak 5.**

Ovaj Pravilnik stupa na snagu prvog dana od dana objave u „Službenom glasniku Krapinsko-zagorske županije“.

 **ŽUPAN**

Željko Kolar